标题：曾觌
简介
曾觌（音di迪）（1109-1180） 字纯甫，汴京（今河南开封）人。绍兴中，为建王内知客。孝宗受禅，以潜邸旧人，授权知阁门事。淳熙初，除开府仪同三司，加少保、醴泉观使。趋奉宫廷，词多应制之作。其词语言婉丽，风格柔媚。代表作为《阮郎归》、《水调歌头》（三）、《西江月》（一）、《定风波》（【二】、【三】）、《长相思》、《采桑子》、《眼儿媚》（一）、《忆秦娥》（五）等，其中以《阮郎归》一词为最著名。该词虽是一首咏燕词却通篇不着一燕字，庭院深深，杨柳阴浓，燕子双双终日呢喃，独占风光；凌空飞舞，仿佛池中点点浮萍散漫，又象风中飘扬的柳絮那样轻盈。末尾两句词人借燕子惜花表现了自己对美好事物的怜惜之情。全词画面生动，描摹传神，结构上浑然天成，不愧佳作。纯甫词结有《海野词》。
曾觌词集
阮郎归柳阴庭馆占风光，呢喃清昼长。碧波新涨小池塘，双双蹴水忙。
萍散漫，絮飘扬，轻盈体态狂。为怜流去落红香，衔将归画梁。
卜算子数尽万般花，不比梅花韵。雪压风欺凭地寒，铲地清香喷。
半醉折归来，插向乌云鬓。不是愁人闷带花，花带愁人闷。
木兰花慢正枝头荔子，晚红皱、袅熏风。对碧瓦迷云，青山似浪，返照浮空。
高台称吟眺处，叹繁华、清胜两无穷。
帘卷榕阴暮合，万家香霭溟蒙。年光冉冉逐飞鸿。
叹雨迹云踪。渐暑退兰房，凉生象簟，知与谁同。
临鸾晚妆初罢，怨清宵、好梦不相逢。看即天涯秋也，恨随一叶梧桐。
水调歌头溪山多胜事，诗酒辨清游。主人为我，增葺台榭足凝眸。
髣佛玉壶天地，隐见瀛洲风月，千首傲王侯。谁与共登眺，公子气横秋。
记当年，曾共醉，庾公楼。一杯此际，重话前事逐东流。
多谢兼金清唱，更拟重阳佳节，挼菊任扶头。但愿身长健，浮世拚悠悠。
水调歌头
图画上麟阁，莫使鬓先秋。壮年豪气。无奈黯黯阵云浮。
常记青油幕下，一矢聊城飞去，谈笑静边头。勋业出无意，非为快恩雠。
卷龙韬，随凤诏，与时谋。朱旛皂盖南下，聊试海山州。
邂逅故人相见，俯仰浮生今古，蝼蚁共王侯。万事偶然耳，风月恣嬉游。
水调歌头
长乐富山水，杖屦足追游。故人千里，西望双剑黯回眸。
多谢扁舟乘兴，慰我天涯羁思，何必羡封侯。暮雨疏帘卷，爽气飒如秋。
送征鸿，浮大白，倚危楼。参横月落，耿耿河汉近人流。
堪叹人生离合，后日征鞍西去，别语却从头。老矣江边路，清兴漫悠悠。
水龙吟楚天千里无云，露华洗出秋容净。银蟾台榭，玉壶天地，参差桂影。
鸳瓦寒生，画檐光射，碧梧金井。听韶华半夜，江梅三弄，风嫋嫋、良宵永。
携手西园宴罢，下瑶台、醉魂初醒。吹箫仙子，骖莺归路，一襟清兴。
鳷鹊楼高，建章门迥，星河耿耿。看沧江潮上，丹枫叶落，浸关山冷。
玉楼春江天暝色伤心目，冻鹊争投林下竹。四垂云幕一襟寒，片片飞花轻镂玉。
美人试按新翻曲，点破舞群春草绿。融尊侧倒也思量，清坐有人寒起粟。
生查子温柔乡内人，翠微合中女。颜笑洛阳花，肌莹荆山玉。
东君深有情，解与花为主。移傍楚峰居，容易为云雨。
好事近摇扬杏花风，迟日淡阴双阙。丝管缓随檀板，看舞腰回雪。
龙舟闲舣画桥边，须趁好花折。频劝御杯宜满，正清歌初阕。
好事近
一梦别长安，山路雨斜风细。行到子陵滩畔，谢主人测意。
多情低唱下梁尘，拚十分沉醉。去也为伊消瘦，悄不禁思忆。
好事近
霁雪好风光，恰是相逢时节。酒量不禁频劝，便醉倒人侧。
严城更漏夜厌厌，应有断肠客。莫问落梅三弄，喜一枝曾折。
江神子故人情分转绸缪。小窗幽，话离愁。海阔天遥，鸿雁两悠悠。
今日相逢谁较健，应怪我、鬓先秋。功名淅米在刀头。壮心休，弊貂裘。
何事留欢，不竟漾扁舟。桃李春风将近也，如后会、醉青楼。
西江月焕烂莲灯高下，参差梅影横斜。凭栏一目尽天涯，雪月交辉清夜。
莫惜柔荑劝酒，从教醉脸红霞。烂银宫阙对仙家，一段风光如画。
西江月
桂苑旋生凉思，银河左界秋高。纤尘不动湛清霄，皓月照人偏好。
诗为情多却减，酒因愁里难销。一声羌管梦魂劳，可惜风光虚老。
西江月
醉伴三千珠履，如登十二琼楼。壶天澄爽露华秋，滟滟金波酾酒。
罗扇不随恩在，佳时须要人酬。麒麟阁画为谁留，只见浮生白首。
沁园春更漏迢迢，乍寒天气，画烛对床。正井梧飘砌，边鸿度月，故人何处，水远山长。
老去功名，年来情绪，尽寒衣销旧香。除非是，仗蛮笺象管，时伴吟窗。
词章。莫话行藏。且喜见捷书来帝乡。看锐师云合，妖氛电扫，随堤宫柳，依旧成行。
梦绕他年，青门紫陌，对酒花前歌正当。空成恨，奈潘郎两鬓，新点吴霜。
定风波捍拨金泥雅制新，紫檀槽映小腰身。娅姹雏莺相对语，欣睹。上林花底暖生春。
飒飒胡沙飞指下，休讶。一般奇绝称精神。向道曲终多少意，须记。昭阳殿里旧承恩。
定风波
上苑秾芳初雨晴，香风嫋嫋泛轩楹。犹记洛阳开小宴，娇面。粉光依约认倾城。
流落江南重此会，相对。金蕉蘸甲十分倾。怕见人间春更好，向道。如今老去尚多情。
定风波
极目秋光夕照开，潮头初自海门来。杳杳江天横一线，如练。疾驱千骑鼓声催。
杰槛翠飞争徒倚，一行新雁去仍回。翠袖半空砍笑迥。低映。十分沉醉劝金杯。
定风波
天语丁宁对未央，少摅素志向荆襄。烜赫家声今不坠，英伟。风姿飒爽紫髯郎。
别酒一杯君莫阻，烛前粉艳俨成行。领略大堤花好处。无绪，也应回首水云乡。
念奴娇霁天湛碧，正新凉风露，冰壶清彻。河汉无声◇◇◇，涌出银蟾孤绝。
岩桂香飘，井梧影转，冷浸宫袍洁。西厢往事，一帘幽梦凄切。
肠断楚峡云归，尊前无绪有愁如发。此夕姮娥应也恨，冷落琼楼金阙。
禁漏迢迢，边鸿杳杳，密意凭谁说。阑干星汉，落梅三弄初阕。
念奴娇
群花渐老，向晓来微雨，芳心初拆。拂掠娇红香旖旎，浑欲不胜春色。
淡月梨花，新晴繁杏，装点成标格。风光都在，半开深院人寂。
刚要买断东风，袅栾枝低映，舞茵歌席。记得当时曾共赏，玉人纤手轻摘。
醉里妖饶，醒时风韵，比并堪端的。谁知◇◇，对花空凭思忆。
念奴娇
人生行乐，算一春欢赏，都来几日。绿暗红稀春已去，赢得星星头白。
醉里狂歌，花前起舞，拚罚金杯百。淋漓宫锦，忍辜妖艳姿色。
须信殿得韶光，只愁花谢，又作经年别。嫩紫娇红还解语，应为主人留客。
月落乌啼，酒阑烛暗，离绪伤吴越。竹西砍吹，不堪老去重忆。
念奴娇
媚容素态，比群花、赢了风流颜色。昵枕低帏销受得，◇◇轻怜深惜。
怎望如今，瓶沉簪折，蓦地成疏隔。◇◇夕雨，甚时重见踪迹。
门外暂泊兰舟，一行霜树，更一重山碧。泪眼相看争忍望，天际孤村寒驿。
汴水无情，催人东去，去也添愁寂。鳞鸿方便，为人传个消息。
金人捧露盘记神京、繁华地，旧游踪。正御沟、春水溶溶。
平康巷陌，绣鞍金勒跃青骢。解衣沽酒醉弦管，柳绿花红。
到如今、余霜鬓，嗟前事、梦魂中。但寒烟、满目飞蓬。
雕栏玉砌，空销三十六离宫。塞笳惊起暮天雁，寂寞东风。
长相思清夜长，泛玉觞，照座江梅花正芳。风传细细香。
围艳妆，留醉乡，一曲清歌声绕梁。尊前人断肠。
青玉案蒲葵佳节初经雨。正栏槛、薰风度。满泛香蒲斟醁醑。
故人情厚，艳歌娇舞，总是留宾处。
榴花照眼江天暮。醉里春情荡轻絮。岂止卷帘通一顾。
今宵酒醒，一襟风露，梦指高唐去。
青玉案
乘鸾影里冰轮度。秋空净、南楼暮。嫋嫋天风吹玉兔。
今宵只在，旧时圆处，往事难重数。
天涯几见新霜露。怎得朱颜旧如故。对酒临风慵作赋。
蓝桥烟浪，故人千里，梦也无由做。
南柯子璧月窥红粉，金莲映彩山。东风丝管满长安。移下十洲三岛、在人间。
两两人初散，厌厌夜向阑。倦妆残醉怯春寒。手捻玉梅无绪、倚阑干。
南柯子
粉黛娉娗艳，芝兰笑语香。延平春色斗芬芳。不管清宵更漏、听霓裳。
烛暗人方醉，杯传意更长。可堪羇客九回肠。萧瑟一檐风雨、过横塘。
南柯子
绿荫侵檐净，红榴照眼明。主人开宴出倾城。正是雨余天气、暑风清。
别酒殷勤竟，危弦要妙声。年年相见岂无情。后日暮云回首、奈乘行。
南柯子
共禀阴阳数，谁知造化工。安闲百计总输公。掩映芙蓉花径、郡城东。
风月三秋兴，尊罍一笑同。新词佳丽见情通。更唤雪儿低唱、慰衰容。
南乡子霜月晚云收。萧瑟西风满院秋。雅会难期嗟易散，迟留。把酒当歌且劝酬。
万事拚悠悠。只有情亲意未休。后夜扁舟烟浪里，回头。叶叶丹枫总是愁。
春光好胭脂腻，粉光轻，正新晴。枝上闹红无处著，近清明。
仙娥进酒多情。向花下、相闹盈盈。不惜十分倾玉斝，惜凋零。
春光好
心下事，不思量，自难忘。花底梦回春漠漠，恨偏长。
闲日多少韶光。雕阑静、芳草柒塘。风急落红留不住，又斜阳。
春光好
槐阴密，蔗浆寒，荔枝丹。珍重主人怜客意，荐雕盘。
多情翠袖凭栏。晚妆罢、谁与共欢。帘卷玉钩风细细，敛眉山。
柳梢青梅粉轻匀，和风布暖，香径无尘。凤阁凌虚，龙池澄碧，芳意鳞鳞。
清时酒圣花神。对内苑、风光又新。一部仙韶，九重鸾仗，天上长春。
柳梢青
雨过风微，温泉浴倦，妃子妆迟。翠袖牵云，朱唇得酒，脸晕胭脂。
年年海燕新归。怎奈向、黄昏凭时。倚遍琼干，烧残银烛，花又争知。
柳梢青
花柳争春，湖山竞秀，恰近清明。绮席从容，兰舟摇曳，稳泛波平。
君恩许宴簪缨。密座促、仍多故情。一部清音，两行红粉，醉入严城。
柳梢青?
品雅风流，端端正正，堪人怜惜。因甚新来，眉儿不展，愁情如织。
倡条冶叶无情，犹为他、千思万忆。据凭当初，真心实，如何亏得。
柳梢青
红杏堂前，清深窗外，宛似蓬瀛。珠翠分行，笙歌争奏，音韵清新。
玉皇金母情亲。劝醁醑、更酬嗣君。地久天长，花朝月夕，天上长春。
柳梢青
小宴清秋，霎时见了，雨散云收。柳絮轻柔，梅花闲淡，宫院风流。
空教梦绕青楼。待说个、相思又休。无奈情何，不来眼底，常在心头。
浪淘沙一线海门来，雪喷云开，昆山移玉下瑶台。卷地西风吹不断，直到蓬莱。
羯鼓噪春雷，龙舞蛟回，歌楼鼓吹夕阳催。今古清愁流不尽，都一樽罍。
采桑子清明池馆晴还雨，绿涨溶溶。花里游蜂，宿粉栖香锦绣中。
玉箫声断人何处，依旧春风。万点愁红，乱逐烟波总向东。
清平乐松姿不老，独立蓬莱杪。风卷流苏香雾晓，又是江梅开了。
丹青早画麒麟，貂蝉自属王门。闻道碧桃花绽，一枝枝祝千春。
清平乐
艳苞初拆，偏借东君力。上苑梨花风露湿，新染胭脂颜色。
玉人小立帘栊，轻匀媚脸妆红。斜插一枝云鬓，看谁剩却春风。
清商怨?
华灯闹，银蟾照，万家罗幕香风透。金尊侧，花颜色，醉里人人，向人情极。惜惜惜。
春寒峭，腰肢小，鬓云斜嚲蛾儿袅。清宵寂，香闺隔，好梦难寻，雨踪云迹。忆忆忆。眼儿媚重劝离觞泪相看，寂寞上征鞍。临行欲话，风流心事，万绪千端。
春光漫漫人千里，归梦绕长安。不堪自晚，孤城吹角，回首关山。
眼儿媚
花近清明晚风寒，锦幄兽香残。醺醺醉里，匆匆相见，重听哀弹。
春情入指莺声碎，危柱不胜弦。十分得意，一场轻梦，淡月阑干。
喜迁莺七闽形胜，镇南纪会府，山川交映。箫鼓喧天，绮罗盈市，不负四时风景。
共喜太平无事，岂料潢池不逞。殄群丑，看一鼓雷奔，沧溟波静。
指纵诗书帅，曾到凤池，密勿陪几政。暂淹筹帏，催分战舰，总出智谋先定。
想见捷书初上，尽道臣贤主圣。正图旧，听重宣丹诏，归调金鼎。
壶中天慢素飙漾碧，看天衢稳送、一轮明月。翠水瀛壶人不到，比似世间秋别。
玉手瑶笙，一时同色，小按霓裳叠。天津桥上，有人偷记新阕。
当日谁幻银桥，阿瞒儿戏，一笑成痴绝。肯信群仙高宴处，移下水晶宫阙。
云海尘清，山河影满，桂冷吹香雪。何劳玉斧，金瓯千古无缺。
朝中措画堂帘卷兽香浓。花上雪玲珑。平地十洲三岛，蟠桃已试春红。
清朝旧德，仙姿难老，主眷方隆。烂醉笙歌丛里，年年先占春风。
朝中措
西湖南北旧游空。谁料一尊同。回首四年间事，浑如飞絮蒙蒙。
林花谢了，明年春到，依旧芳容。惟有朱颜绿鬓，暗随流水常东。
朝中措
画堂栏槛占韶光。端不负年芳。依倚东风向晓，数行浓淡仙妆。
停杯醉折，多情多恨，冶艳真香。只恐去为云雨，梦魂时恼襄王。
朝中措
金沙架上日璁珑。浓绿衬轻红。花下两行红袖，直疑春在壶中。
如今尚觉，惜花爱酒，依旧情浓。无限少年心绪，从教醉倒东风。
朝中措
休论社燕与秋鸿。时节太匆匆。海上一番微雨，朱门浓绿阴中。
主人情厚，金杯满泛，且共从容。莫问莺花俱老，今朝犹是春风。
朝中措
双溪楼上凭栏时。潋滟泛金卮。醉到闹花深处，歌声遏住云飞。
风流太守，鸾台家世，玉监丰姿。行奉紫泥褒诏，要看击浪天池。
朝中措
雕车南陌碾香尘。一梦尚如新。回首旧游何在，柳烟花雾迷春。
如今霜鬓，愁停短棹，懒傍清尊。二十四桥风月，寻思只有消魂。
朝中措
功名虽未压英游。一种旧风流。人世百年须到，如今七十春秋。
当时帷幄，貂璫贵重，誉蔼朋俦。赢得尊前沉醉，浮华付去悠悠。
减字木兰花一声杜宇，满地落红愁不语。国色春娇，不逐风前柳絮飘。
珠帘休卷，爱惜龙香藏粉艳。胜友俱来，同醉君恩倒玉杯。
菩萨蛮杏花寒食佳期近，一帘烟雨琴书润。砌下水潺潺，玉笙吹暮寒。
阳台云易散，往事寻思懒。花底醉相扶，当时人在无。
菩萨蛮
云烟漠漠秋容老，茅檐映水人家好。林叶未凋疏，远山横有无。
平生耕钓事，若个安身是。劝君早归来，碧香新瓮开。
诉衷情建章宫殿晚生寒，飞雪点朱阑。舞腰缓随檀板，轻絮殢春闲。
愁思乱，酒肠悭，漏将残。玉人今夜，滴粉搓酥，应敛眉山。
诉衷情
闲窗静院漏声长，金鸭冷残香。几番梦回枕上，飞絮恨悠扬。
身在此，意伊行，费思量。不言不语，几许闲情，月上回廊。
诉衷情
半钩珠箔小扬州，春色在重楼。曾醉玳筵歌舞，楚梦苦难留。
情脉脉，恨悠悠，几时休。大都人世，会少离多，总是闲愁。
诉衷情
晚妆初试蕊珠宫，随步异香浓。檀槽缓垂鸾带，纤指捻春葱。
莺语巧，上林中，正娇慵。暂教花下，帘影微开，多谢东风。
诉衷情
兰亭曲水擅风流，移宴向清秋。黄花未应开遍，盏面尚堪浮。
围艳质，发歌喉，细相酬。明年此会，主人还是，在凤池头。
传言玉女凤阙龙楼，清夜月华初照。万点星球，护花梢寒峭。
华胥梦里，老去欢情终少。花愁醉闷，总消除了。
紫陌嬉游，不似少年怀抱。珠帘十里，听笙箫声杳。
幽期密约，暗想浅颦轻笑。良时莫负，玉山频倒。
倾杯乐锦帐寒添，画檐雀噪，冻云布野。望空际、瑶峰微吐，琼花初绽，江山如画。
裁冰剪水装鸳瓦。杳旗亭路，依稀管弦台榭。倚小楼佳兴，一行珠帘不下。
随缕板、歌声闲暇。傍翠袖云鬟、怜艳冶。似佯醉、不耐娇羞，浓欢旋学风雅。
向暝色、双鸾舞罢。红兽暖、春生金斝。但殢饮，香雾卷、壶天不夜。
感皇恩依旧惜春心，花枝常好。只恐尊前被花笑。
少年青鬓，耐得几番重到。旧欢重记省，如天杳。
绮陌青门，斜阳芳草。今古销沉送人老。
帝城春事，又是等闲来了。乱红随过雨，莺声悄。
瑞鹤仙陡寒生翠幕。冻云垂，缤纷飞雪初落。荧风度池阁。
嫋余妍，时趁舞腰纤弱。江天漠漠。认歹梅、吹散画角。
正貂裘乍怯，黄昏院宇，入檐飘泊。
依约。银河迢递，种玉群仙，共骖鸶鹤。东君未觉。
先春绽，万花萼。向尊前、已喜丰年呈瑞，人间何事最乐。
拥笙歌、绣合低帷，纵欢细酌。
虞美人芙蓉池畔都开遍，又是西风晚。霁天碧净暝云收，渐看一轮冰魄、冷悬秋。
闽山层叠迷归路，把酒宽愁绪。旧欢新恨几凄凉，暗想瀛洲何处、梦悠扬。
隔浦莲凉秋湖上过雨。作意回商素。暗绿翻轻盖，萧然姑射俦侣。
妆脸宜淡伫。红衣妒。步袜凌波去。异香度。天教占断，风汀月浦烟渚。
纤尘不到，梦绕玉壶清处。多少芳心待怨诉。无语。飞来一片鸥鹭。
满庭芳冶态轻盈，香风摇荡，画栏淑景初长。彩霞深处，明艳夺昭阳。
试问沉香旧事，应劝我、莫负韶光。多情是，低徊顾影，云幕淡微凉。
人间，春更好，一枝斜插，犹记疏狂。到如今潘鬓，暗点吴霜。
乐事直须年少，何妨拚、一饮千觞。醺醺醉，壶天向晚，春思正悠扬。
蝶恋花?
翠箔垂云香喷雾。年少疏狂，载酒寻芳路。多少惜花春意绪，劝人金盏歌金缕。
桃李飘零风景暮。只有闲愁，不逐流年去。旧事而今谁共语，画楼空指行云处。
蝶恋花
御柳风柔春正暖。紫殿朱楼，赫奕祥光远。十二玉龙迎凤辇，香腾锦绣闻弦管。
扇却双鸾开宝宴。绿绕红围，宜劝金卮满。万岁千秋流宠眷，此身欲备昭阳燕。
踏花行翠幄成阴，谁家帘幕。绮罗香拥处、觥筹错。
清和将近，◇春寒更薄。高歌看簌簌、梁尘落。
好景良辰，人生行乐。金杯无奈是、苦相虐。
残红飞尽，袅垂杨轻弱。来岁断不负、莺花约。
踏莎行凤翼双双，金泥细细。四弦斜抱拢纤指。紫檀香暖转春雷，嘈嘈切切声相继。
弱柳腰肢，轻云情思。曲中多少风流事。红牙拍碎少年心，可怜辜负尊前意。
醉落魄?
情深恨切。忆伊诮没些休歇。百般做处百厮惬。管是前生，曾负你冤业。
临岐不忍匆匆别。两行珠泪流红颊。关山渐远音书绝。一样心肠，两处对风月。
醉蓬莱向逍遥物外，造化工夫，做成幽致。杳霭壶天，映满空苍翠。
耸秀峰峦，媚春花木，对玉阶金砌。方丈瀛洲，非烟非雾，恍移平地。
况值良辰，宴游时候，日永风和，暮春天气。金母龟台，傍碧桃阴里。
地久天长，父尧子舜，灿绮罗佳会。一部仙韶，九重鸾仗，年年同醉。
忆秦娥晴空碧，吴山染就丹青色。丹青色，西风摇落，可堪凄恻。
世情冷暖君应识，鬓边各自侵寻白。侵寻白，江南江北，几时归得。
忆秦娥
西风节，碧云卷尽秋宵月。秋宵月，关河千里，照人离别。
尊前俱是天涯客，那堪三载遥相忆。遥相忆，年光依旧，渐成华发。
忆秦娥
暮云蹙，小亭带雪斟醽醁。斟醽醁，一声羌管，落梅蔌蔌。
舞衣旋趁霓裳曲，倚阑相对人如玉。人如玉，锦屏罗幌，看成不足。
忆秦娥
正飞雪，园林一样梨花白。梨花白，画堂帘卷，暖生春色。
嵇康转轴声幽噎，新来多病娇无力。娇无力，浅红转黛，自然标格。
忆秦娥
风萧瑟，邯郸古道伤行客。伤行客，繁华一瞬，不堪思忆。
丛台歌舞无消息，金尊玉管空尘迹。空尘迹，连天草树，暮云凝碧。
燕山亭河汉风清，庭户夜凉，皓月澄秋时候。冰监乍开，海飞来，光掩满天星斗。
四卷珠帘，渐移影、宝阶鸳甃。还又。看岁岁婵娟，向人依旧。
朱邸高宴簪缨，正歌吹瑶台，舞翻宫袖。银管竞酬，棣萼相辉，风流古来谁有。
玉笛横空，更听彻、裳霓三奏。难偶。拚醉倒、参横晓漏。
燕山亭
玉立明光，才业冠伦，汉历方承休运。江左奏功，塞垒宣威，紫绶几垂金印。
岁晚归来，望丹极、新清氛祲。忠愤。著挠节朋俦，便成嘉遯。
千载云海茫茫，记举目新亭，壮怀难尽。蝴蝶梦惊，化鹤飞还，荣华等闲一瞬。
七十尊前，算畴昔、都无可恨。休问。长占取、朱颜绿鬓。
点绛唇璧月香风，万家帘幕烟如昼。闹蛾雪柳，人似梅花瘦。
行乐清时，莫惜笙歌奏。更阑后，满斟金斗，且醉厌厌酒。
点绛唇
细雨斜风，上元灯火还空过。下帘孤坐，老去知因果。
风月词情，冷落教谁和。今忘我，静中看破，万事空花堕。
绣带儿潇潇陇头春，取次一枝新。还是东风来也，犹作未归人。
微月淡烟村。谩伫立、惆怅黄昏。暮寒香细，疏英几点，尽奈销魂。
鹊桥仙菊花小摘，西风斜照，帘影轻笼暝色。玉尊侧倒莫辞空，看满座、宾朋弁侧。
乡邦万里，北来年少，几个如今在得。扶头一任且留连，叹人世、光阴半百。
鹊桥仙
娇波媚靥，尊前席上，只是寻常梳裹。温柔伶俐总天然，没半掏、教人看破。
从来可凭，痴迷著相，百计消除不过。烟花不是不曾经，放不下、唯他一个。
蓦山溪催花小雨，轻把香尘酒。帘卷水亭风，梅影转、夕阳初下。
靓妆窥监，鸳甃湛清漪，浮暗麝，剪芳琼，消得连城价。
玉楼十二，寒怯铢衣挂。曾是绿华仙，眷余情、新词如画。
花随人圣，须信世无双，腾凤吹，驻銮舆，堪与瑶池亚。
蓦山溪
凋红减翠，正是清秋杪。深院嫋香风，看梨花、一枝开早。
珑璁映面，依约认娇颦，天淡淡，月溶溶，春意知多少。
清明池馆，芳信年年好。更向五侯家，把江梅、风光占了。
休教寂寞，辜负向人心，檀板响，宝杯倾，潘鬓从他老。
鹧鸪天龙驭亲迎玉辇来，江梅枝上雪培堆。东风上苑春光到，更放金莲匝地开。
腾凤吹，进瑶杯，两宫交劝正欢谐。父慈子孝从今数，准拟开筵一万回。
鹧鸪天
桃李飘零春已深，可怜轻负惜花心。尊前赖有红千叠，窗外休惊绿满林。
灯灼灼，醉沉沉，笙歌丛里酒频斟。留欢且莫匆匆去，怅望春归何处寻。
鹧鸪天
每上春泥向晓乾，花间幽鸟舞姗姗。年华不管人将老，门外东凤依旧寒。
投簪易，息机难，鹿门归路不曾关。羡君早觉无生法，识破南柯一梦间。
鹧鸪天
故乡寒食醉酡颜，秋千彩索眩斓斑。如今头上灰三斗，赢得疏慵到处闲。
钟已动，漏将残，浮生犹恨别离难。镬汤转作清凉地，只在人心那样看。
浣溪沙艳杏红芳透粉肌，沉香亭宴太真妃。新晴庭馆燕来迟。
试抹幺弦妆半掩，满斟绿醑袖交飞。九重天上捧金卮。
浣溪沙
谷雨郊园喜弄晴，满林璀璨缀繁星。筠篮新采绛珠颜。
樊素扇边歌未发，葛洪炉内丹药成。金盘乳酪齿流冰。
浣溪沙
元是昭阳宫里人，惊鸿宛转掌中身。只疑飞过洞庭云。
按彻凉州莲步紧，好花风袅一枝新。画堂香暖不胜春。
浣溪沙
绮陌寻芳惜少年，长楸走马著金鞭。玉楼春醉杏花前。
◇◇如今谁作伴，别离还近养花天。碧云凝处忆婵娟。
浣溪沙
?
一扇熏风入座凉，轻云微雨弄晴光。绿团梅子未成黄。
渐近日长愁闷处，更堪羇旅送归艎。乱山重叠水茫茫。